**Karmen Joller**

Sotsiaalminister

Sotsiaalministeerium Teie: 04.02.2026 Meie: 25.02.2026 nr 201-2B

**Tagasiside seaduse eelnõule**

Täname, et saatsite Eesti Haiglate Liidule (edaspidi EHL) kooskõlastamiseks nakkushaiguste ennetamise ja tõrje seaduse eelnõu.

Alljärgnevalt edastame EHLi tagasiside:

1. Määruse § 17 lõike 5kohaselt peavad nimetatud lõike punktides 1-3 loetletud ametikohtadel töötajad enne tööle asumist läbima tuberkuloosi suhtes tervisekontrolli ja esitama tööandjale tervishoiuteenuse osutaja poolt väljastatud nakkusohutust kinnitava tervisetõendi.

Palume täpsustada ja selgemalt sõnastada, mida hõlmab „tuberkuloosi suhtes tervisekontroll“.

1. Määruse § 17 lõike 8 punkt 2 kohaselt on tööandja kohustatud nakkushaiguste tõrjel tagama bioloogilise ohuteguri vastase immuniseerimise töötajatele ja vajaduse korral pakkuma ennetavat ravi.

Sätte sõnastusest ei selgu üheselt, kas tööandja kohustus piirdub immuniseerimise ja ennetava ravi kättesaadavuse tagamisega või hõlmab see ka nimetatud teenuste eest tasumise kohustust. Selguse huvides palume sätte sõnastust täpsustada.

Täname veelkord võimaluse eest avaldada arvamust ja palume esitatud tähelepanekuid arvesse võtta.

Lugupidamisega

/allkirjastatud digitaalselt/

Urmas Sule

Juhatuse esimees